Document ID: /roh_data/filtered/fineweb-2-filterrobots_roh.jsonl.gz/14302

Ils 20 da mars a las 09:22 cumenza la glina a sa metter tranter la terra ed il sulegl. En il Grischun èsi uschia da vesair ina stgiradetgna parziala dal sulegl a las 10:30, quai per radund 6 minutas. A las 11:45 è il sulegl lura puspè da vesair cumplettamain.
Proteger ils egls
Guardar en il sulegl senza proteger ils egls è privlus. Ordvart privlus èsi cunzunt da guardar en il sulegl cun perspectivs, objectivs da cameras u telescops, che n’èn betg equipads cun filters cunter il sulegl. Jose de Queiroz, il manader da l'observatori Mirasteilas a Falera, cusseglia da cumprar tals filters ad uras per pudair observar la stgiradetgna dal sulegl.